Video: 12 Dae van Kersfees deur gesin van Kaapstad geskryfSkermskoot uit die video ŉ Video van ŉ eg Suid-Afrikaanse weergawe van die liedjie, 12 Days of Christmas, is deur ŉ gesin van Kaapstad geskryf. Chris Horn, assistent-pastoor by die Holy Trinity Church in Tuine in Kaapstad, se vrou Nikki het die lirieke saamgestel. “My vrou is nou siek en sat daarvoor om oor sneeu en sneeumanne en winter en selfs Chestnuts Roasting on Open Fire te sing,” het Chris aan Maroela Media gesê. “Ons is Suid-Afrikaans en ons Kersfees moet Suid-Afrika verteenwoordig!” Chris sê Nikki het sommer so paar tong-in-die-kies-liedere wat hulle in ŉ Suid-Afrikaanse konteks sing. “Hierdie lied is al ons tweede een en dit raak nou ŉ regte Horn-familietradisie!” het hy geskerts. Klik hier om die gesin se eerste liedjie te sien. Maroela Media het Maandag berig die YouTube-skakel van die liedjie word wyd op sosiale media versprei en vind veral aanklank by Suid-Afrikaners in die buiteland. Klik hier om meer te lees.